rejauldu/bengali-wikipedia huggingface dataset:
সাইফুল ইসলাম একজন বাংলাদেশি  শিক্ষাবিদ। বর্তমানে তিনি আমেরিকান ইন্টারন্যাশনাল ইউনিভার্সিটি-বাংলাদেশ এর উপাচার্য হিসাবে নিযুক্ত আছেন। তিনি বাংলাদেশ প্রকৌশল বিশ্ববিদ্যালয় (বুয়েট) এর ত্রয়োদশ উপাচার্য ছিলেন। এরআগে তিনি বিশ্ববিদ্যালয়টির তড়িৎ ও ইলেকট্রনিক কৌশলের অধ্যাপক ও ডিন ছিলেন।  শিক্ষা সাইফুল ইসলাম বাংলাদেশ প্রকৌশল বিশ্ববিদ্যালয় (বুয়েট) থেকে যথাক্রমে ১৯৭৫ এবং ১৯৭৭ সালে স্নাতক এবং স্নাতকোত্তর অর্জন করেছেন। ১৯৮৬ সালে কেমব্রিজ বিশ্ববিদ্যালয় থেকে পিএইচডি  ডিগ্রি অর্জন করেন।  কর্মজীবন সাইফুল ইসলাম ১৯৭৫ সালের মে মাসে বুয়েটের বৈদ্যুতিক প্রকৌশল বিভাগের প্রভাষক হিসাবে তার শিক্ষক জীবন শুরু করেছিলেন। ১৯৮৮ সালে তিনি অধ্যাপক হয়েছিলেন। ১৯৯৫-৯৭ সালে তিনি বৈদ্যুতিক প্রকৌশল অনুষদের ডিনের দায়িত্ব পালন করেছিলেন। ২২ জুন ২০১৬, সাইফুল ইসলামকে বুয়েটের ১৩ তম উপাচার্য হিসাবে নির্বাচিত করা হয়েছিল। ২৪ মে ২০১৬ খালেদা একরাম মারা যাওয়ার পর থেকে এই পদটি শূন্য ছিল। ২৫ জুন ২০২০ সালে মেয়াদ শেষ হলে অধ্যাপক ড. সত্য প্রসাদ মজুমদার তার স্থলাভিষিক্ত হন।  মার্চ ২০০২ থেকে আগস্ট ২০০৬ তিনি আমেরিকান ইন্টারন্যাশনাল ইউনিভার্সিটি-বাংলাদেশের ইঞ্জিনিয়ারিং অনুষদের প্রথম ডিন এবং অধ্যাপক ছিলেন। আগস্ট ২০১৩ থেকে জুন ২০১৬ পর্যন্ত, সাইফুল ইসলাম বাংলাদেশের প্রাইম এশিয়া বিশ্ববিদ্যালয় এর প্রো-উপাচার্য হিসাবে দায়িত্ব পালন করেছিলেন।  ৭ ফেব্রুয়ারি ২০২২ থেকে ২২ মে ২০২৪ পর্যন্ত তিনি ঢাকা ইন্টারন্যাশনাল ইউনিভার্সিটির উপাচার্য ছিলেন।  ২০২৪ সালের ২৩ মে তিনি আমেরিকান ইন্টারন্যাশনাল ইউনিভার্সিটি-বাংলাদেশ এর উপাচার্য হিসাবে নিযুক্ত হন।  বিতর্ক ৭ অক্টোবর, ২০১৯ তারিখে বুয়েটের শের-ই বাংলা হলে সংঘটিত আবরার ফাহাদ হত্যাকাণ্ডের পর বিশ্ববিদ্যালয় জুড়ে তীব্র প্রতিবাদ শুরু হয়। কিন্তু সাইফুল শিক্ষার্থীদের সাথে দেখা করেন না, বুয়েট মসজিদে হওয়া জানাজাতেও অংশ নেননি। ফলশ্রুতিতে সারা দেশে তীব্র নিন্দা শুরু হয়। প্রধানমন্ত্রী তাঁর নীরবতাকে সমালোচনা করেন। পরবর্তীতে ৯ অক্টোবর নিহত আবরারের বাড়ি কুষ্টিয়াতে গেলে তিনি এলাকাবাসীর বাধার সম্মুখীন হন। বুয়েট শিক্ষক সমিতি এবং অ্যালামনাইস অ্যাসোসিয়েশন ব্যর্থতার জন্য তার অপসারণ দাবি করে। এরপর তিনি বুয়েটে রাজনীতি নিষিদ্ধ করেন। কিন্তু তার কোনো ব্যর্থতা ছিল না বলে তিনি দাবি করেন।  পুরস্কার  স্বর্ণপদক বাংলাদেশ বিজ্ঞান একাডেমি কর্তৃক (১৯৮৮)  তথ্যসূত্র  বহিঃসংযোগ    বিষয়শ্রেণী:বাংলাদেশ প্রকৌশল বিশ্ববিদ্যালয়ের উপাচার্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের শিক্ষক বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের উপাচার্য
thumb|জাতীয় অর্থোপেডিক হাসপাতাল ও পুনর্বাসন প্রতিষ্ঠান  জাতীয় অর্থোপেডিক হাসপাতাল ও পুনর্বাসন প্রতিষ্ঠান (নিটোর) বাংলাদেশের রাজধানী ঢাকা শের-এ-বাংলা নগরে অবস্থিত একটি অর্থোপেডিক হাসপাতাল। এর মধ্যে স্নাতক ও স্নাতকোত্তর ইনস্টিটিউট রয়েছে। আগে এই প্রতিষ্ঠানের তত্বাবধানে কৃত্তিম অঙ্গ তৈরি ও সংযোজন করা হতো। ১৯৭২ সালে  শহীদ সোহরাওয়ার্দী হাসপাতালে অস্থায়ী ভাবে পঙ্গু হাসপাতালের কার্যক্রম শুরু হয়েছিল। উদ্দেশ্য ছিল জরুরী ভিত্তিতে আহত মুক্তিযোদ্ধাদের চিকিৎসা করা। এটির প্রতিষ্ঠাতা পরিচালক ছিলেন বিদেশি চিকিৎসক ডক্টর আরজে গাষ্টন। ২০০২ সালের অক্টোবরে ইনস্টিটিউটের নাম পরিবর্তন করে জাতীয় অর্থোপেডিক হাসপাতাল ও পুনর্বাসন প্রতিষ্ঠান (নিটোর) করা হয়। নিটোর ঢাকা বিশ্ববিদ্যালয় এর মেডিসিন অনুষদ অধিভুক্ত এবং বঙ্গবন্ধু শেখ মুজিব মেডিকেল বিশ্ববিদ্যালয় অনুমোদিত। ঢাকা বিশ্ববিদ্যালয় কতৃক স্নাতক সার্টিফিকেট এবং বঙ্গবন্ধু শেখ মুজিব মেডিকেল বিশ্ববিদ্যালয় কতৃক স্নাতকোত্তর সার্টিফিকেট প্রদান করা হয়।  এখানে মাস্টার অফ সার্জারি (এমএস) (অর্থোপেডিক্স) এবং ডি আর্থো. ডিগ্রি প্রদান করা হয়। নিটোর  বাংলাদেশ মেডিকেল অ্যান্ড ডেন্টাল কাউন্সিল স্বীকৃত প্রতিষ্ঠান।   বিভাগ    অর্থোপেডিকস এবং ট্রমাটোলজি  অকুপেশনাল থেরাপি    ফিজিওথেরাপি   শারীরিক ওষুধ   প্লাস্টিক সার্জারি   অ্যানেস্থেসিওলজি   ট্রান্সফিউশন মেডিসিন   রোগবিদ্যা   রেডিওলজি এবং ইমেজিং   হৃদ্বিজ্ঞান   সমাজ কল্যাণ   তথ্যসূত্র    বহিঃসংযোগ      বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার হাসপাতাল বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:আঘাতবিজ্ঞান বিষয়শ্রেণী:বাংলাদেশের চিকিৎসা গবেষণা প্রতিষ্ঠান
অভিষেক পোড়েল একজন ভারতীয় ক্রিকেটার। তিনি ঘরোয়া ক্রিকেটে বাংলার হয়ে খেলেন এবং ইন্ডিয়ান প্রিমিয়ার লিগে দিল্লি ক্যাপিটালসের হয়ে খেলেছেন। তিনি একজন উইকেটরক্ষক ব্যাটসম্যান যিনি বাঁ-হাতি ব্যাট করেন।  পোরেল ২০২২/২৩ মৌসুমের শেষ পর্যন্ত ষোলটি প্রথম-শ্রেণীর ম্যাচে খেলেছেন। তিনি ৬৬ ব্যাটারকে আউট করেছেন ৫৮টি ক্যাচ এবং আটটি স্টাম্পড। তিনি অক্টোবর ২০২৩ থেকে ১৪টি টি-টোয়েন্টিতেও খেলেছেন (পাঁচটি ক্যাচ)।Abishek Porel, ESPNcricinfo. Retrieved 9 November 2023.Abhishek Porel, CricketArchive. Retrieved 9 November 2023.    ঘরোয়া ক্রিকেট    প্রথম শ্রেণী  ২০২১–২২ রঞ্জি ট্রফি তে তার বাংলা দলের হয়ে অভিষেক ঘটে। মরসুমে ৩ টি অর্ধশত রান করেন। বাংলা দল সেই মরসুমে সেমিফাইনালে পৌঁছায়।  ২০২২–২৩ রঞ্জি ট্রফি তে মরসুমে ২ টি অর্ধশত রান করেন। বাংলা দল সেই মরসুমে ফাইনালে পৌঁছায়।  ২০২৩–২৪ রঞ্জি ট্রফি তে মরসুমে ১টি  শতরান এবং ৩ টি অর্ধশত রান করেন। যদিও বাংলা দল সেই মরসুমে নকআউট এ পৌঁছতে পারেনি।ছত্তিশগড় এর বিরুদ্ধে আসে তার শতরান।   আইপিএল  ২০২৩ আইপিএল এ ঋষভ পন্থ  এর পরিবর্তে হিসেবে দিল্লি দল তাকে ২০ লক্ষ টাকায় স্বাক্ষর করায় ।   তথ্যসূত্র   বিষয়শ্রেণী:ভারতীয় ক্রিকেটার বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলার ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:পশ্চিমবঙ্গ থেকে আগত ক্রিকেটার
সাইগন নদী টানেলটি ২0 নভেম্বর, ২011 তারিখে খোলা একটি উন্মুক্ত টানেল। Thanh Nien News  2011 "The longest cross-river tunnel in southeast Asia" এটি ভিয়েতনাম বৃহত্তম শহর, হো চি মিন সিটিতে সাইগোন নদী নিচে দিয়ে অতিক্রম করেছে। জাপানি ঠিকাদারদের একটি কনসোর্টিয়ামের সাথে JCIA এর ওডিএ থেকে টানেলটি রাজধানীতে নির্মিত হয়েছিল। সুড়ঙ্গটি হু মি মিন সিটির বিদ্যমান শহুরে কেন্দ্রকে জেলা থু থিম নিউ অর্মাংশের সাথে সংযুক্ত করেছে। সাইগন নদী টানেল পূর্ব-পশ্চিম হাইওয়ে, একটি গুরুত্বপূর্ণ সড়ক প্রকল্পের আওতায় অভ্যন্তরস্থ যানবাহনের পরিবহন ব্যবস্থা সহজতর করার জন্য নির্মিত। শহরের পাশাপাশি শহর থেকে মেকং ডেল্টা অঞ্চল পর্যন্ত পরিবহন। বিদ্যমান শহরতলী পূর্বে শুধুমাত্র থু থিম নতুন শহর এলাকা দিয়ে অনেকগুলি সেতু দিয়ে সংযুক্ত ছিল, যথা: থু থিম ব্রিজ, ফু মি ব্রিজ এবং বাই সোনার সেতু।  তথ্যসূত্র  বিষয়শ্রেণী:সুড়ঙ্গ বিষয়শ্রেণী:হো চি মিন সিটির পরিবহন বিষয়শ্রেণী:সাইগন নদী
নাচনাপাড়া বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন।   আয়তন  নাচনাপাড়া ইউনিয়নের আয়তন ৫,৫৫১ একর।   প্রশাসনিক কাঠামো  নাচনাপাড়া ইউনিয়ন পাথরঘাটা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ। বর্তমান চেয়ারম্যান মো ফরিদ খান।   জনসংখ্যার উপাত্ত  ২০১১ সালের আদমশুমারি অনুযায়ী নাচনাপাড়া ইউনিয়নের মোট জনসংখ্যা ১২,৪৮৪ জন। এর মধ্যে পুরুষ ৬,১১৫ জন এবং মহিলা ৬,৩৬৯ জন। মোট পরিবার ৩,২৫১টি।   শিক্ষা  ২০১১ সালের আদমশুমারি অনুযায়ী নাচনাপাড়া ইউনিয়নের সাক্ষরতার হার ৬৭.৪%।   আরও দেখুন   পাথরঘাটা উপজেলা  পাথরঘাটা থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:পাথরঘাটা উপজেলার ইউনিয়ন
অস্ট্রেলিয়া জাতীয় ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা ১৮ জুলাই থেকে ৯ সেপ্টেম্বর ২০১৬-এ অনুষ্ঠিত হয়। দলীয় সদস্য টেস্টওডিআইটি২০আই       অ্যাঞ্জেলো ম্যাথিউস (অধিঃ)  দিনেশ চান্ডিমাল (সহঃ অধিঃ)  ধনঞ্জয় ডি সিলভা  অসিত ফার্নান্দো  বিশ্ব ফার্নান্দো  রঙ্গনা হেরাথ  দিমুথ করুনারত্নে  সুরঙ্গা লকমল  কুশল মেন্ডিস  দিলরুয়ান পেরেরা  কুশল পেরেরা  নুয়ান প্রদীপ  লক্ষ্মণ সন্দাকান  কৌশল সিলভা  রোশেন সিলভা স্টিভ স্মিথ (অধিঃ)  ডেভিড ওয়ার্নার (সহঃ অধিঃ)  জ্যাকসন বার্ড  জো বার্নস  নাথান কোল্টার-নিল‎  জোশ হজলউড  মইসেস হেনরিকুইস  জন হল্যান্ড  উসমান খাওয়াজা  নাথান লায়ন  মিচেল মার্শ  শন মার্শ  পিটার নেভিল  স্টিভ ও’কিফ  মিচেল স্টার্ক  এ্যাডাম ভোজেস অ্যাঞ্জেলো ম্যাথিউস (অধিঃ)  আমিলা আপন্সো  দিনেশ চান্ডিমাল  ধনঞ্জয় ডি সিলভা  নিরোশন ডিকওয়েলা  তিলকরত্নে দিলশান  অভিষ্কা ফার্নান্দো  দানুষ্কা গুণতিলকা  সুরঙ্গা লকমল  কুশল মেন্ডিস  সচিথ পাথিরানা  অ্যাঞ্জেলো পেরেরা  দিলরুয়ান পেরেরা  কুশল পেরেরা  থিসারা পেরেরা  নুয়ান প্রদীপ  সিক্কুজি প্রসন্ন  লক্ষ্মণ সন্দাকান  দাসুন শানাকা  মিলিন্ডা শ্রীবর্ধনা  উপুল থারাঙ্গা স্টিভ স্মিথ (অধিঃ)  ডেভিড ওয়ার্নার (সহঃ অধিঃ)  জর্জ বেইলি  নাথান কোল্টার-নাইল  জেমস ফকনার  অ্যারন ফিঞ্চ  জন হেস্টিংস  জোশ হজলউড  ট্রাভিস হেড  মইসেস হেনরিকুইস  উসমান খাওয়াজা  মিচেল মার্শ  শন মার্শ  নাথান লায়ন  মিচেল স্টার্ক  ম্যাথু ওয়েড  অ্যাডাম জাম্পা দিনেশ চান্ডিমাল (অধিঃ)  তিলকরত্নে দিলশান  চামারা কাপুগেদারা  সুরঙ্গা লকমল  কুশল মেন্ডিস  সচিথ পাথিরানা  কুশল পেরেরা  থিসারা পেরেরা  সিক্কুজি প্রসন্ন  কসুন রজিতা  সচিত্র সেনানায়েকে  দাসুন শানাকা  ধনঞ্জয় ডি সিলভা  মিলিন্ডা শ্রীবর্ধনা ডেভিড ওয়ার্নার (অধিঃ)  জর্জ বেইলি  স্কট বোল্যান্ড  জেমস ফকনার  অ্যারন ফিঞ্চ  জন হেস্টিংস  ট্রাভিস হেড  মইসেস হেনরিকুইস  উসমান খাওয়াজা  ক্রিস লিন  শন মার্শ  গ্লেন ম্যাক্সওয়েল  পিটার নেভিল (উইঃ)  মিচেল স্টার্ক  ম্যাথু ওয়েড  অ্যাডাম জাম্পা  প্রস্তুতিমূলক খেলা প্রথম শ্রেণী: শ্রীলঙ্কা একাদশ বনাম অস্ট্রেলিয়া  টেস্ট সিরিজ ১ম টেস্ট  ২য় টেস্ট  ৩য় টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  টি২০আই সিরিজ ১ম টি২০আই  ২য় টি২০আই  তথ্যসূত্র  বহিঃসংযোগ  ইএসপিএন ক্রিকইনফোতে সিরিজের পাতা   বিষয়শ্রেণী:২০১৬-এ অস্ট্রেলীয় ক্রিকেট বিষয়শ্রেণী:২০১৬-এ শ্রীলঙ্কান ক্রিকেট বিষয়শ্রেণী:অস্ট্রেলিয়া ক্রিকেট দলের শ্রীলঙ্কা সফর বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা
তারাকান্দি রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।  ইতিহাস ১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। এসময় এই লাইনের স্টেশন হিসেবে তারাকান্দি  রেলওয়ে স্টেশন তৈরি করা হয়। ২০১২ সালে এই স্টেশন থেকে বঙ্গবন্ধু সেতু পূর্ব রেলওয়ে স্টেশন পর্যন্ত নতুন মিটারগেজ রেলপথ তৈরি করা হলে তারাকান্দি জংশন স্টেশন হয়।  পরিষেবা তারাকান্দি  রেলওয়ে স্টেশন দিয়ে যেসকল ট্রেন চলা আল করে নিম্নে তা উল্লেখ করা হলো:  জামালপুর এক্সপ্রেস অগ্নিবীণা এক্সপ্রেস যমুনা এক্সপ্রেস  ময়মনসিংহ এক্সপ্রেস  ধলেশ্বরী এক্সপ্রেস ও লোকাল ট্রেন।  তথ্যসূত্র  বিষয়শ্রেণী:জামালপুর জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
বাঙ্গাবাড়ী ইউনিয়ন () গোমস্তাপুর উপজেলার একটি প্রশাসনিক এলাকা।  অবস্থান ও আয়তন বাঙ্গাবাড়ী ইউনিয়ন এর দক্ষিণে মহানন্দা নদী এবং পশ্চিম ও উত্তর পশ্চিমে  ভারতের মালদহ জেলা অবস্থিত। বাঙ্গাবাড়ী ইউনিয়ন এর পূর্ব দিকে আলীনগর ইউনিয়ন অবস্থিত। এছাড়াও উত্তর পূর্ব দিক দিয়ে পূণর্ভবা নদী ভারত থেকে বাংলাদেশে প্রবেশ করেছে এর আয়তন – ১৪.৭০ (বর্গ কিঃ মিঃ)।  শিক্ষা সরকারী তথ্যমতে এখানে ১৪ টি প্রাথমিক বিদ্যালয়, ৫ টি মাধ্যমিক বিদ্যালয়, একটি উচ্চ মাধ্যমিক কলেজ, ১ টি কারিগরি কলেজ এবং ৩ টি মাদ্রাসা আছে।  প্রশাসনিক ব্যবস্থা এটি মোট ১৯ টি গ্রাম এবং ৫ টি মৌজার সমন্বয়ে গঠিত। গ্রামগুলো হলোঃ    উল্লেখযোগ্য ব্যক্তি   খালেদ আলী মিঞা - প্রাচীন রাজনীতিবিদ এবং স্বাধীন বাংলাদেশের নির্বাচিত এই ভুখন্ডের প্রথম সংসদ সদস্য  লোকমান হাকিম, সাবেক চেয়ারম্যান এবং শিক্ষা সংস্কারক।  ছবিঘর   তথ্যসূত্র   বহিঃসংযোগ   ভূগোল   বিখ্যাত মহানন্দা নদী দক্ষিণে এবং পশ্চিমে বাঙ্গাবাড়ী ইউনিয়নের সীমানা, বাঙ্গাবাড়ী ইউনিয়ন ভারতের সাথে একটি সীমানা ভাগ করে নিয়েছে।   অবকাঠামো    যোগাযোগ  থাম্ব|বাঙ্গাবাড়ী-ভারত সীমান্তে টাঙ্গন নদী বাঙ্গাবাড়ী ইউনিয়নে প্রধান সেলুলার নেটওয়ার্ক দ্বারা সেবা প্রদান করা হয়।কল করার জন্য ফোনও রয়েছে। ইন্টারনেট সেবাও রয়েছে।ডেটা ব্যান্ডউইথ দুর্বল।   স্বাস্থ্য সুবিধা  গ্রামে একজন চিকিৎসক এবং প্রাথমিক চিকিৎসার সহায়তায় একটি ছোট জনস্বাস্থ্য সুবিধা রয়েছে।   ভাষা   স্থানীয় লোকেরা বাংলায় কথা বলে।বিদ্যালয়গুলোতে বাংলা এবং ইংরেজি ভাষা শেখানো হয় এবং জনসংখ্যার শিক্ষিত অংশ ইংরেজিতে বুঝতে এবং কথা বলতে পারে।   আরো দেখুন    গোমস্তাপুর উপজেলা  বাংলাদেশের গ্রামগুলির তালিকা  নবাবগঞ্জ জেলা  বিষয়শ্রেণী:গোমস্তাপুর উপজেলার ইউনিয়ন বিষয়শ্রেণী:রাজশাহী বিভাগ
রবিন আইমে রবার্ত ল্য নরমঁদ (; জন্ম: ১১ নভেম্বর ১৯৯৬; রবিন ল্য নরমঁদ নামে সুপরিচিত) হলেন একজন ফরাসি–স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল সোসিয়েদাদ এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  নরমঁদ ২০২৩ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৯ ম্যাচে ১টি গোল করেছেন।  প্রারম্ভিক জীবন রবিন আইমে রবার্ত ল্য নরমঁদ ১৯৯৬ সালের ১১ই নভেম্বর তারিখে ফ্রান্সের পাবুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২৩ সালের ১৫ই জুন তারিখে, ২৬ বছর, ৭ মাস ও ৪ দিন বয়সে, ডান পায়ে ফুটবল খেলায় পারদর্শী নরমঁদ ইতালির বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি স্পেন ২–১ গোলের ব্যবধানে জয়লাভ করেছিল। স্পেনের হয়ে অভিষেকের বছরে নরমঁদ সর্বমোট ৮ ম্যাচে ১টি গোল করেছেন। জাতীয় দলের হয়ে অভিষেকের ৫ মাস ও ৪ দিন পর, স্পেনের জার্সি গায়ে প্রথম গোলটি করেছেন; ২০২৩ সালের ১৯শে নভেম্বর তারিখে, জর্জিয়ার বিরুদ্ধে ম্যাচের ৪র্থ মিনিটে ফেরান তোরেসের অ্যাসিস্ট হতে স্পেনের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল স্পেন  ২০২৩  ৮  ১ ২০২৪  ১  ০ সর্বমোট  ৯  ১  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:স্তাদ ব্রেস্তোয়া ২৯-এর খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:রিয়াল সোসিয়েদাদ বি-এর ফুটবলার বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:লিগ ২-এর খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:স্পেনের নাগরিকীকৃত নাগরিক বিষয়শ্রেণী:ফরাসি পুরুষ ফুটবলার
কোমোরোস অলিম্পিক ও ক্রীড়া কমিটি (; এছাড়াও সংক্ষেপে আইওসি কোড সিওএম দ্বারা পরিচিত) হলো কোমোরোসের জাতীয় অলিম্পিক কমিটি। এই সংস্থাটির ১৯৭৯ সালে প্রতিষ্ঠিত হয়েছে; প্রতিষ্ঠার ১৪ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কোমোরোসের মোরোনিতে অবস্থিত।  বর্তমানে কোমোরোস অলিম্পিক ও ক্রীড়া কমিটির সভাপতির দায়িত্ব পালন করছেন ইব্রাহিম এমজে মুহাম্মদ, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন হিলমি আবুদ-সাইদ।  ইতিহাস ১৯৭৯ সালে কোমোরোসের বহু-ক্রীড়ার সর্বোচ্চ সংস্থা হিসেবে কোমোরোস অলিম্পিক ও ক্রীড়া কমিটি প্রতিষ্ঠিত হয়েছে। এমতারা মায়েচা এই সংস্থার প্রথম সভাপতির দায়িত্ব পালন করেছেন।  প্রতিষ্ঠার প্রায় ১৭ বছর পর কোমোরোস ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে কোমোরোস  তথ্যসূত্র  বহিঃসংযোগ  এএনওসিতে কোমোরোস অলিম্পিক ও ক্রীড়া কমিটি   অলিম্পিডিয়ায় কোমোরোস অলিম্পিক ও ক্রীড়া কমিটি   অলিম্পিক.কমে কোমোরোস অলিম্পিক ও ক্রীড়া কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে কোমোরোস বিষয়শ্রেণী:কোমোরোসের ক্রীড়া পরিচালনা পরিষদ বিষয়শ্রেণী:১৯৭৯-এ কোমোরোসে প্রতিষ্ঠিত বিষয়শ্রেণী:১৯৭৯-এ প্রতিষ্ঠিত ক্রীড়া সংস্থা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ ও মুহম্মদ জাফর ইকবাল-এ পুনর্নির্দেশ করা হল। .১ সপ্তাহের অধিক রাখা পক্ষে কোনো যুক্তি প্রদর্শন করা হয়নি।  --জয়ন্ত (আলাপ - অবদান) ১১:৫২, ১৮ জানুয়ারি ২০২০ (ইউটিসি) ফোবিয়ানের যাত্রী   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (বই) এর একটা শর্তও নিবন্ধটি পূরণ করে না।S. M. Nazmus Shakib (আলাপ) ১৬:১৯, ৯ জানুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
৭নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   মুরব্বি  মৌসুমি আক্তার সুমি। মৌসুমি আক্তার সুমি এই এলাকার মুরব্বি হিসেবে পরিচিত।   আয়তন  সিলেট সিটি কর্পোরেশনের ৭নং ওয়ার্ডের আয়তন ০.৯২ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ৭নং ওয়ার্ডের জনসংখ্যা ২৯,৭২৬ জন। এর মধ্যে পুরুষ ১৫,৩২৯ জন এবং মহিলা ১৪,৩৯৭ জন। মোট পরিবার ৫,৯০৬টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ৭নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০২৪ সালের আদমশুমারি অনুযায়ী ৭নং ওয়ার্ডের উপজেলার সাক্ষরতার হার ৯৮.৮%।   আরও দেখুন   বিমানবন্দর থানা, সিলেট  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
বাংলাদেশ নৌবাহিনী জাহাজ (সংক্ষেপেঃ বানৌজা) সালাম টাইপ ০২১-শ্রেণীর টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস   ১৯৮০-এর দশকে বাংলাদেশের উপকূলবর্তী অঞ্চলে প্রতিরক্ষা ব্যবস্থাকে জোরদার করার লক্ষ্যে বাংলাদেশ নৌবাহিনী গণচীন হতে স্বল্পপাল্লার দ্রুতগামী টাইপ ০২১-শ্রেণীর ক্ষেপণাস্ত্রবাহী জাহাজ সংগ্রহ করে। এরই ধারাবাহিকতায় বানৌজা দুর্বার ১০ নভেম্বর, ১৯৮৮ সালে বাংলাদেশ নৌবাহিনীতে কমিশন লাভ করে। এই জাহাজটি বাংলাদেশ নৌবাহিনীর উপকূল প্রতিরক্ষার সক্ষমতা অনেকাংশে বাড়িয়ে দেয়। বিশেষ করে, হিট এন্ড রান কৌশল অবলম্বন করে বহিঃশত্রুর জাহাজ ধ্বংস করতে সক্ষম ছিল। দুর্ভাগ্যবশত, ১৯৯১ সালের ঘূর্ণিঝড়ে বানৌজা দুর্বার ক্ষতিগ্রস্ত হয় এবং কর্ণফুলী নদীতে ডুবে রায়। পরবর্তীতে ২০০২ সালে বাংলাদেশ নৌবাহিনী সদস্যদের ঐকান্তিক প্রচেষ্টায় জাহাজটি মেরামত করে নৌবহরে ফিরিয়ে আনা সম্ভব হয়। যা বানৌজা সালাম হিসেবে নৌবাহিনীতে পুনরায় কমিশন লাভ করে।   বৈশিষ্ট্য ও যান্ত্রিক কাঠামো   বানৌজা সালাম জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি প্যাক্সম্যান ১২ভি১৮৫  ডিজেল ইঞ্জিন (যুক্তরাজ্য)। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম। সমুদ্রপৃষ্ঠ অনুসন্ধানের জন্য এটি ১টি ফুরুনো ডিআরএস৪ডব্লিউ র‍্যাডার (জাপান), ১টি ফুরুনো এফএআর-৩৩২০ চার্ট র‍্যাডার (জাপান), ১টি ফুরুনো এইচআর-২০১০ নেভিগেশন র‍্যাডার (জাপান) এবং আনরিতসু র‍্যাডার (জাপান) দ্বারা সজ্জিত।   রণসজ্জা   বানৌজা সালাম জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:   ১ × বোফোর্স মার্ক-৭ ৪০/৬০ মিমি কামান   ১ × টুইন ব্যারেল ৩০/৭৫ জিসিএম-এ০৩।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ
আক্রোটিরি এবং ডেকিলিয়া (), যার সরকারি পূর্ণনাম আক্রোটিরি এবং ডেকিলিয়া সার্বভৌম ঘাঁটি অঞ্চলসমূহ () একটি ব্রিটিশ অধীনস্থ সমুদ্র প্রতিকূলবর্তী অঞ্চল যা সাইপ্রাস দ্বীপে অবস্থিত। যুক্তরাজ্য, গ্রিস, তুরস্ক ও সাইপ্রাসের প্রতিনিধিদের মধ্যে ১৯৬০ সালে সম্পাদিত একটি চুক্তির মাধ্যমে অঞ্চলগুলিকে যুক্তরাজ্যের কাছে হস্তান্তর করা হয় এবং ব্রিটিশ রাজার অধীন উপনিবেশ সাইপ্রাসকে স্বাধীনতা প্রদান করা হয়। এখানে ব্রিটিশ সামরিক ঘাঁটি আছে এবং এটি ভূমধ্যসাগর ও মধ্যপ্রাচ্যে যুক্তরাজ্যের জন্য একটি কৌশলগতভাবে গুরুত্বপূর্ণ এলাকা।   তথ্যসূত্র   বিষয়শ্রেণী:যুক্তরাজ্যের সমুদ্র প্রতিকূলবর্তী অঞ্চল বিষয়শ্রেণী:ইউরোপের নির্ভরশীল অঞ্চল বিষয়শ্রেণী:ব্রিটিশ সেনাবাহিনী বিষয়শ্রেণী:ইউরোপীয় ইউনিয়ন বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:সাইপ্রাসের ভূগোল বিষয়শ্রেণী:ব্রিটিশ সমুদ্রপার অঞ্চল বিষয়শ্রেণী:১৯৬০-এ প্রতিষ্ঠিত রাষ্ট্র ও অঞ্চল বিষয়শ্রেণী:ছিটমহল
ওয়াকাকো সুচিদা (; জন্ম: ১৫ অক্টোবর, ১৯৭৪) একজন জাপানি হুইলচেয়ার ম্যারাথোনার এবং আইস স্লেজ রেসার। তিনি জাপানের প্রথম পেশাদার হুইলচেয়ার অ্যাথলেট এবং প্রথম জাপানি অ্যাথলেট যিনি গ্রীষ্ম এবং শীতকালীন প্যারালিম্পিক গেমসে উভয় ক্ষেত্রে স্বর্ণপদক জয় করেছেন।   খেলোয়াড় জীবন  সুচিদা পাঁচ পাঁচবার বোস্টন ম্যারাথনের মহিলাদের হুইলচেয়ার প্রতিযোগিতা জিতেছেন ২০০৭, ২০০৮, ২০০৯, ২০১০ এবং ২০১১। হোনোলুলু ম্যারাথন দু'বার, ২০০৩ এবং ২০০৫-এ, ওইটা ম্যারাথন চারবার, ১৯৯৯, ২০০১, ২০০২ এবং ২০০৩ সালে  এবং ২০১০ সালের লন্ডন ম্যারাথন, তিনি সময় নিয়েছিলেন ১:৫২.৩৩। ২০১২ সালে, তিনি বোস্টন ম্যারাথনে অংশ নিয়েছিলেন এবং তাঁর নিকটতম প্রতিদ্বন্দ্বী বিজয়ী শারলে রিলির চেয়ে এক সেকেন্ড কম সময় নিয়ে শেষ করেছিলেন।Shirley Reilly wins Boston Marathon’s women’s wheelchair. Boston Herald (2012-04-16). Retrieved on 2012-05-13.   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:২০০৪ গ্রীষ্মকালীন প্যারালিম্পিকে পদক বিজয়ী বিষয়শ্রেণী:২১শ শতাব্দীর জাপানি নারী
মুহাম্মদ আব্বাস (; জন্ম: ২৯ নভেম্বর, ২০০৩) হলেন একজন পাকিস্তানি বংশোদ্ভূত নিউজিল্যান্ডের জাতীয় দলের ক্রিকেটার, যিনি প্রথম শ্রেণীর ক্রিকেটে ওয়েলিংটনের হয়ে খেলেন। ২০২৫ সালের ২৯ মার্চ পাকিস্তানের বিপক্ষে একদিনের আন্তর্জাতিক ক্রিকেটে তার অভিষেক ঘটে এবং একজন অভিষেক ক্রিকেটার হিসেবে তিনি দ্রুততম (২৪ বল) অর্ধশতক করেন।     তথ্যসূত্র   বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:পাঞ্জাবি বংশোদ্ভূত নিউজিল্যান্ডীয় ব্যক্তি বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:লাহোর থেকে আগত ক্রিকেটার
গুস্তাভো রুবেন কাবায়েরো গনসালেস (; জন্ম: ২১ সেপ্টেম্বর ২০০১; গুস্তাভো কাবায়েরো নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে প্যারাগুয়ীয় ক্লাব নাসিওনাল এবং প্যারাগুয়ে জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০২৪ সালে, কাবায়েরো প্যারাগুয়ে অনূর্ধ্ব-২৩ দলের হয়ে প্যারাগুয়ের বয়সভিত্তিক পর্যায়ে অভিষেক করেছেন।  প্রারম্ভিক জীবন গুস্তাভো রুবেন কাবায়েরো গনসালেস ২০০১ সালের ২১শে সেপ্টেম্বর তারিখে প্যারাগুয়ের সান লোরেন্সোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কাবায়েরো প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০২৪ সালের ৮ই জুন তারিখে তিনি আর্জেন্টিনা অনূর্ধ্ব-২৩ দলের বিরুদ্ধে ম্যাচে প্যারাগুয়ে অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4357454 কাবায়েরো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ক্লাব নাসিওনালের ফুটবলার বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড